দ্বিতীয় ধাপটি হলো সুপ্তাবস্থা (Incubation)। এই ধাপে আমরা সমস্যা থেকে এক পা পেছনে সরে এসে মনকে ছেড়ে দেই অবচেতনে বিষয়টা বিভিন্ন দিক থেকে ঘুরে-ফিরে দেখতে। অবচেতন মন নিজের মতো করে কাজ করতে থাকে। প্রস্তুতীপর্বের মত সুপ্তাবস্থাতেও সময় লাগতে পারে কয়েক মিনিট, সপ্তাহ কিংবা মাস খানেক অথবা সমগ্র বছর। সৃজনশীল প্রক্রিয়ার তৃতীয় ধাপটি হলো উদ্ভাসন (Illumination)। সৃজনশীল প্রক্রিয়ায় এই ধাপটিতে ভেতর থেকে এক বা একাধিক আইডিয়া ঝলসে ওঠে। এই আইডিয়াগুলো সমস্যা সমাধানের একটি গাঠনিক অংশ হতে পারে; অথবা আইডিয়াটা নিজেই হতে পারে পুরো সমাধান। এই ধাপটি এক দিক দিয়ে অন্যদের চেয়ে বিপরীত, এটা কয়েক মিনিট থেকে সর্বোচ্চ কয়েক ঘন্টায় স্থায়ী হয়, প্রচন্ড বেগে অন্তর্দৃষ্টি এই সংক্ষিপ্ত সময়ে আমাদের উদ্ভাসিত করে তোলে। এটাই আর্কিমিডিসের সেই ‘ইউরেকা!” মুহূর্ত।